NaiveNeuron/SloPal huggingface dataset:
Figeľ, Ján, podpredseda NR SR (2012-07-26):
Vážené panie poslankyne, páni poslanci chcem sa spýtať, či každý využil svoje právo hlasovať? Keďže nikto neoponuje, tak vyhlasujem tajné hlasovanie za skončené. Prosím overovateľov, aby sa ujali sčítavania, teda svojej funkcie. A vyhlasujem prestávku do 18.30 hodiny. Ďakujem pekne. (Prestávka.) (Po prestávke.) Vážené panie poslankyne, páni poslanci, budeme pokračovať v rokovaní. Prosím poverenú overovateľku, aby oznámila výsledky tajného rokovania. Najskôr o návrhu na voľbu predsedu a podpredsedu Najvyššieho kontrolného úradu. Nech sa páči.
Pročko, Jozef, poslanec NR SR (2024-02-15):
Boli ste osobný, pán Gašpar, a budeme si vykať teda, pán Gašpar, a hovorili ste aj o SIS, takže opak je pravdou. My sme tú migráciu riešili, ale viete, čo porobil Fico?! Ten váš Fico?! V júli, pán Gašpar, sem, sem dotrepal s Orbánom migrantov. A to je fakt, to je fakt. Orbán pustil 1 700 prevádzačov. Prečo? Prečo ich pustil? Pre pekné oči? A zrazu tu boli. Dovtedy tu neboli migranti. Migranti sa objavili až po júli, po júli v takom počte. A zrazu sa Fico vytrepal; Gašpar, počúvate ma?! Gašpar, vám odpovedám! Nie, nepočúva ma, dobre. Takže toto je hlavný dôvod. A boli ste osobný. Hovorili ste o SIS a o Grendelovi, tak ja vám poviem, pán Gašpar, že pre mňa je vrchol toho, ak si niekto dosadí svojho syna alebo pretláča svojho syna, ktorý nemá odborné schopnosti, ktorý nemá žiadne morálne, žiadne, nič, nič v sebe. Pretože je to človek, je to človek, ktorý chcel zavraždiť, zavraždiť Lipšica. Tak, pán Gašpar, ak vám toto je na smiech, keby môj syn na chate povedal, že niekoho zavraždí, tak, tak by som sa hanbil zaňho. By som sa zaňho hanbil, Boli ste osobný. Ak sa chcete prihlásiť, smerohlasáci, prihláste sa do rozpravy. Takže toto je to, ale Žiga vás neupozorní, že vykrikujete. Žiga, vykrikujú! Nevadí. Takže, Gašpar, ešte raz, migrantov sem naťahal Fico a to je fakt! A to je fakt. A ďalší fakt je, že protežovať si vlastného syna, ktorý nemá morálne ani odborné vlastnosti na to, aby bol šéfom SIS, je chudobné.
Dostál, Ondrej, poslanec NR SR (2021-03-30):
Vážený pán minister, vážený pán podpredseda Národnej rady, kolegyne, kolegovia, dovoľte, aby som stručne vystúpil v prvom čítaní, konkrétne k čl. 3, ktorým sa novelizuje zákon o poskytovateľoch zdravotnej starostlivosti, zdravotníckych pracovníkov v stavovských organizáciách zdravotníctve, a teda k tomu inštitútu dočasnej odbornej stáže, ktorý sa navrhuje rozšíriť a zefektívniť. Inštitút dočasnej odbornej stáže umožňuje lekárom z členských štátov Európskej únie, ale aj z iných členských, alebo teda z iných krajín absolvovať dočasnú odbornú stáž pod dohľadom domácich lekárov. Tento inštitút bol zavedený do nášho právneho systému novelou zákona, ktorá nadobudla účinnosť v máji tohto roku a mala riešiť nedostatok zdravotníckych pracovníkov spôsobený pandémiou. Je to, je to inštitút, ktorý v niektorých iných krajinách funguje normálne, nie je teda viazaný iba na pandémiu, pretože nedostatok lekárov, ale aj ďalších zdravotníckych pracovníkov je problémom širším a neviaže sa iba na toto krízové obdobie. Napriek tomu, že máme takúto možnosť od mája, aby sem na dočasnú odbornú stáž prichádzali lekári a pomáhali nám, pomáhali nám v situácii, keď máme nedostatok lekárov, čo zvlášť v uplynulých mesiacoch bolo, bolo zásadné... (Ruch v sále.) Tak ja by som naozaj poprosil kolegov, nech sa tu nerozprávajú vedľa, lebo trošku to vyrušuje (ruch v sále a zaznievanie gongu), a rovnako aj pána poslanca. (Prerušenie vystúpenia predsedajúcim.)
P. Miššík, poslanec: (2008-02-08):
Pani poslankyňa pred chvíľou spomínala aj tú petíciu, ktorú spísali pacienti na podnet psychiatrov. Ja tiež viem, o čom hovorím, pretože môj otecko bol významným, a ešte žije, ale je významným psychiatrom a celý život som videl, čo to robí s dôverou pacienta voči svojmu psychiatrovi. Čo to robí s tým, keď pacient túto dôveru môže mať naštrbenú tým, že musí ísť za niekým iným, to znamená priamy kontakt a dokonca priamy kontakt s tým, komu môže dôverovať. Toto je to najpodstatnejšie, čo aj títo lekári, aj títo pacienti pociťujú. Druhá vec, ktorú chcem spomenúť dnes, a myslím si, že včera to zaznelo trošku tak aj žartovne, že najlepšie vystúpenia tu mal pán poslanec Minárik. Ja dnes chcem pochváliť kolegyňu Sabolovú z toho istého poslaneckého klubu, ktorá dnes exceluje. Ďakujem pekne. (Potlesk.)
Bugár, Béla, podpredseda NR SR (2018-09-19):
Tak dobre!
Blaha, Ľuboš, poslanec NR SR (2013-05-29):
Pán kolega Štefanec, rád by som ocenil váš prístup, keďže na rozdiel od kolegov Kollára a Mikloša ste neboli osobný a nepoužívali ste invektívy a nespôsobovali ste intelekt a inteligenciu svojich kolegov, to je naozaj detinské. A páni kolegovia sa správajú ako malí chlapci. V tomto prípade oceňujem vašu väčšiu vyspelosť. Na druhej strane nie celkom už vecne môžem s vami súhlasiť, keď hovoríte o Stratégii Európa 2020, v tom, že vám chýba tá analýza. Ale predsa celá politika tejto vlády je o tom, čo Stratégia Európa 2020 hovorí a si kladie ako základný cieľ. A to je sociálno-trhové hospodárstvo. Zdôraznil aj Van Rompuy, aj Barroso sociálno-trhové hospodárstvo. Sú tam tie ciele, boj proti chudobe napríklad, boj za zelenú ekonomiku, boj za vyššiu vzdelanosť. Čiže to sú všetko ciele, na ktorých sa dneska dá zhodnúť medzi aj sociálnodemokratickými, aj kresťanskodemokratickými stranami v Európe. A mám pocit, že toto je práve náplňou práce tejto vlády. No a posledná vec. Keď hovoríte o budúcnosti Európy alebo o strategickom myslení v Európe, ja si myslím osobne, že treba zvýšiť práve to zapojenie občanov a rozprávať sa s občanmi a vynechávať už tie elitárske diskusie, lebo mám aj taký pocit, že už ste sa zasekli a nemáte čo nové ponúknuť, dokola je tá daňová harmonizácia, zapájať do toho viacej občanov. A preto aj veľmi silne oceňujem práve projekt Národného konventu o Európskej únii, ktorý, verím, prinesie túto platformu. Oceňujem také projekty, ako je Európska občianska iniciatíva, ktorá dneska beží v rámci Európskej komisie. Treba si uvedomiť, že ľudia chcú, aby mala Európa viac sociálnej tváre, viac sociálneho rozmeru a Európu chcú mať otvorenú diskusii. Čiže nebojme sa Európskej únie, nebojme sa Európy. Dneska nie je riešenie pri globalizácii menej Európy, ale viac demokracie, viac ekonomickej demokracie, viac sociálnej demokracie. Ďakujem.
Vážny, Ľubomír, poslanec NR SR (2010-10-21):
Technické dôvody sú tie, že vyššie územné celky odmietali. Ja som mal dva-trikrát rokovanie s predsedami vyšších územných celkov a technické dôvody sú skryté v tom, že vyššie územné celky majú bližšie k „SAD-kam“, s ktorými majú kontrakty, zmluvy, ktoré ich v podstate donútili do dlhodobých kontraktov, čo tu už bolo spomenuté a tie sú zabetónované. A jednoducho vidia konkurenciu v tej regionálnej železnici a inak to neprerazíme, len takýmto návrhom zákona. My to teraz oddialime o ďalší rok a zase len to bude po starom, zase sa budú dvakrát to isté platiť výkony vo verejnom záujme.
P. Paška, predseda NR SR: (2009-11-04):
návrhom vlády na skrátené legislatívne konanie o vládnom návrhu zákona o niektorých opatreniach týkajúcich sa strategických spoločností . Návrh vlády má parlamentnú tlač 1294. Poprosím pána ministra hospodárstva Ľubomíra Jahnátka, aby odôvodnil návrh.
P. Frešo, poslanec: (2007-11-27):
Druhá vec, ktorá je. Znova tu hovoril polopravdu až klamstvo o tom, ako sa hlasovalo o pozmeňujúcom návrhu pani poslankyne Žitňanskej. Pánu predsedovi parlamentu rovnako, ako to bolo včera, pripomínam, odišli sme na protest voči spôsobu, akým ste vy viedli hlasovanie. Buďte tak láskavý, vysvetlite to tu vlastnému premiérovi. Tretia vec, ktorá je ku kríze parlamentarizmu. Kríza parlamentarizmu je tu preto, lebo, citujem vášho predsedu vlády, „ja hovorím, že opozícia by mala mlčať“. A vy, pán Paška, to napĺňate konkrétnymi skutkami tým, že nekonáte, keď sa opozícii odoberá slovo, tým, že necháte podpredsedov parlamentu zneužívať rokovací poriadok, tým, že im vypínate mikrofóny. A posledná vec, k tomu kupovaniu poslancov. Potom čo som si včera prečítal výpis hlasovania o tejto schôdzi, pochopil som, že pán premiér vo svojom košiari už dve-tri ovečky nové má. Ďakujem pekne. (Potlesk.)
Paška, Pavol, predseda NR SR (2013-05-23):
Pán minister, je 12.00 hodín. Chcem vás poprosiť...
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 128 poslancov, za 84, proti 5, zdržalo sa 39 poslancov, hlasovali všetci prítomní. Konštatujem, že sme tento návrh schválili. Teraz bude nasledovať hlasovanie v prvom čítaní o vládnom návrhu zákona, ktorým sa mení a dopĺňa zákon č. 314/2018 Z. z. o Ústavnom súde (tlač 359). Dávam slovo spravodajcovi z navrhnutého gestorského ústavnoprávneho výboru, ktorým je opäť pán poslanec Ondrej Dostál, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení zákona č. 413/2019 Z. z. , tlač 359.)
Laššáková, Jana, podpredsedníčka NR SR (2014-09-18):
Na vystúpenie pani podpredsedníčky s faktickou poznámkou pani poslankyňa Šípošová. Končím možnosť prihlásiť sa s faktickými poznámkami. Nech sa páči, pani poslankyňa.
Hrnčiar, Andrej, doterajší podpredseda NR SR (2020-03-20):
Pán poslanec Peter Cmorej.
Pellegrini, Peter, predseda NR SR (2015-04-23):
Procedurálny návrh, pán poslanec Kollár.
Glváč, Martin, poslanec NR SR (2011-09-14):
V prvom rade sa chcem opýtať, či náhodou poslednú hodinku niekto nevidel pani premiérku, že či by náhodou ju to nezaujímalo, čo sa tu o nej rozpráva, aby mohla zaujať potom aj nejaké stanovisko k tomu.
Kozelová, Monika, poslankyňa NR SR (2023-05-17):
No jak k, k tomuto poslednému, k tejto poslednej rozprave len toľko. Vetu, ktorú, ktorú som si zapamätala z toho, čo ste hovorili, okrem toho, toho ostatného bolo, že toto sme tu už počuli. Áno. Už dva dni tu počúvame to isté dokolečka. Prosím vás, už si prestaňte honiť vaše predvolebné egá a to myslím úplne všetkých. Tuto kolega Kuffa s kolegom Tarabom majú jediný problém kopať do Budaja. Nič iné, o nič iné im nejde v faktických pripomienkach. Všetko som tu už počula. Už dva dni tu počúvam to isté. Naozaj musíte všetci ísť do rozpravy k tomu istému? Je tu xy ďalších zákonov, ktoré neriešime, len preto, že najskôr sme si dva dni honili ego tuto na Igorovi Matovičovi s jeho atómovkou a teraz si dva dni honíme ego na spaľovacích motoroch. Skúste sa zamyslieť a kto môžete, zbytočne nerozprávajte, ak ste to tu už raz počuli. A toto všetko o spaľovacích motoroch tu už počúvam dva dni.
Bugár, Béla, podpredseda NR SR (2011-04-05):
Pán poslanec Počiatek.
P. Paška, predseda NR SR: (2007-10-29):
(Hlasovanie.) 135 prítomných, 134 za, 1 sa zdržal. Konštatujem, že sme návrh uznesenia schválili. Ďakujem pekne. Kolegyne, kolegovia, odhlasovali sme všetky prerokované body z programu 14. schôdze a budeme pokračovať po krátkej prestávke o 17.35 hodine v rozprave v druhom čítaní k vládnemu návrhu novely zákona č. 461/2003 Z. z. Chcem vás len upozorniť aj v súvislosti s tým, že sa začali šíriť niektoré nepodložené informácie, že budeme rokovať do 19.00 hodiny a budeme pokračovať riadne vzhľadom na rozsah prihlásených do rozpravy zajtra o 9.00 hodine s tým, že navrhujem, aby sme zajtra, ak prerokujeme posledné dva body programu 14. schôdze, hlasovali až po prerokovaní týchto dvoch bodov. Takže ďakujem pekne. A vyhlasujem krátku prestávku a budeme pokračovať v rozprave. Ďakujem. (Prestávka.) (Po prestávke.)
P. Hrušovský, predseda NR SR: (2003-03-06):
(Hlasovanie.) 134 prítomných, za návrh 95, proti 5, zdržalo 34. Návrh sme schválili. (Potlesk.) Ďalší návrh.
Solymos, László, poslanec NR SR (2010-12-14):
Ďakujem pekne. Predseda Národnej rady Slovenskej republiky rozhodnutím zo 14. októbra 2010 č. 128 pridelil návrh na prerokovanie týmto výborom: výboru pre financie a rozpočet a výboru pre hospodárstvo, výstavbu a dopravu. Oba výbory odporučili Národnej rade Slovenskej republiky návrh rozpočtu nákladov na činnosť Fondu národného majetku Slovenskej republiky na roky 2011 až 2013 schváliť s tým, že bude zabezpečená účelná úspornosť a hospodárnosť použitia finančných prostriedkov na činnosť FNM Slovenskej republiky. Gestorský výbor na základe stanovísk výborov Národnej rady Slovenskej republiky, ktorým bola parlamentná tlač pridelená, a v súlade s § 79 ods. 4 písm. f) rokovacieho poriadku odporúča Národnej rade Slovenskej republiky návrh rozpočtu nákladov na činnosť Fondu národného majetku Slovenskej republiky na roky 2011 až 2013 schváliť a prijať uznesenie, ktoré je v prílohe tejto správy. Pán predsedajúci, prosím vás, otvorte rozpravu.
Žiga, Peter, podpredseda NR SR (2024-10-29):
Ďakujem pekne, pán minister. Teraz dávam slovo spoločnej, spoločnému spravodajcovi, je to pani predsedníčka výboru pre vzdelávanie, vedu, mládež a šport, pani Paula Puškárová, aby nás informovala o výsledku rokovania výborov a aby odôvodnila návrh a stanovisko gestorského výboru. Nech sa páči.
Jurík, Beáta, poslankyňa NR SR (2023-12-14):
Ďakujem pekne za slovo. Pán poslanec Galko, ja vám tiež veľmi pekne ďakujem za tento skutočne komplexný a myslím, že aj úplný pozmeňovací návrh, a želám vám, vlastne nám všetkým, aby sme sa v noci nestrhávali pri tých slovách: „Nasledujúce body sa primerane prečíslujú.“ Ale teda vážne. Samozrejme, ho veľmi rada podporím aj v hlasovaní, pretože považujem za veľmi dôležité, aby sa správne poplatky nezvyšovali, obzvlášť teda ak toto zvýšenie nebude znamenať zlepšenie služieb verejnej správy, a to všetci a všetky vieme, že nebude, pretože zvýšenie týchto poplatkov má jediný účel zahatať, zatmeliť, zaplniť tie diery, ktoré spôsobia rôzne neadresné, nesystémové a neefektívne opatrenia. A teda ja si pamätám, ako pri zverejnení konsolidačného balíka pán predseda Národnej rady hovoril, že bežných pracujúcich ľudí sa dotkne minimálne. No možno áno, ak si nekúpia nejaké ojazdené auto, ak sa nebudú chcieť napríklad sobášiť alebo, naopak, ak nebudú chcieť požiadať o rozvod, pretože napríklad taký rozvod ich vyjde ešte drahšie ako doteraz, a navyše keď majú napríklad aj deti, tak ešte drahšie, pretože tam sa zvyšujú aj poplatky za návrh na určenie výživného napríklad. A tak by som chcela ešte raz poďakovať najmä teda pánovi poslancovi Jakabovi a jeho tímu za vypracovanie tej stránky Ficovepoplatky.sk, ktorú si môže každý občan a občianka pozrieť a potvrdiť si, že Robert Fico klamal nielen počas kampane, ale aj teraz po nej, pretože sa vydáva za sociálneho demokrata, čo očividne nie je, ale rovnako ako pán Krajčí budem apelovať na všetkých poslancov a poslankyne vrátane teda tých z koaličných lavíc, ktorí by si mohli vybrať hlasovanie o každom bode, či skutočne chcú zavádzať niektoré poplatky, možno tu máme niektorých amatérov zbraní alebo recyklácie lodí či rybárov, poľovníkov, viem, že máme, a že budú teda pri daných bodoch... (Prerušenie vystúpenia časomerom.)
V. Veteška, podpredseda NR SR: (2004-10-26):
I. Hamarčák, poslanec: Ďakujem, pán predsedajúci. Predovšetkým sa ospravedlňujem, že som zmeškal predchádzajúci bod. Dovoľte mi, aby som predložil spoločnú správu Výboru Národnej rady  Slovenskej republiky pre financie, rozpočet a menu, ústavnoprávneho výboru a Výboru Národnej rady pre hospodárstvo, privatizáciu a podnikanie o výsledku prerokovania vládneho návrhu, ktorým sa mení a dopĺňa zákon č. 80/1997 Z. z. o Exportno-importnej banke Slovenskej republiky v znení neskorších predpisov v druhom čítaní. Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona o rokovacom poriadku v znení neskorších predpisov túto spoločnú správu výborov. Národná rada Slovenskej republiky svojím uznesením č. 1149 zo 7. septembra pridelila vládny návrh zákona o Exportno-importnej banke v znení neskorších predpisov týmto výborom: Výboru Národnej rady pre financie, rozpočet a menu, ústavnoprávnemu výboru a výboru pre hospodárstvo, privatizáciu a podnikanie. Uvedené výbory predmetný návrh zákona prerokovali. Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon o Exportno-importnej banke v znení neskorších predpisov stanoviská poslancov Národnej rady podané v súlade s § 75 ods. 2 zákona   o   rokovacom  poriadku. K predmetnému návrhu zákona zaujali výbory Národnej rady Slovenskej republiky tieto stanoviská. Po prvé. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi výbor pre financie, rozpočet a menu uznesením č. 479 zo 6. októbra 2004 a výbor pre hospodárstvo, privatizáciu a podnikanie   uznesením č. 428 z 13. októbra 2004. Ústavnoprávny výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny   prítomných   poslancov   v súlade    s     §   52 ods. 4 zákona o rokovacom poriadku v znení neskorších predpisov a čl. 84 ods. 2 Ústavy Slovenskej republiky v znení    neskorších   predpisov, pretože z celkového počtu 11 poslancov bolo prítomných 7, za návrh hlasoval 1 poslanec, nula poslancov bolo proti a 6 poslanci sa zdržali hlasovania. Ďakujem, pán predsedajúci.
Ďuriš Nicholsonová, Lucia, podpredsedníčka NR SR (2017-11-30):
Pán poslanec Antal, registrujem, že ste prihlásený. Vy ste sa prihlásili až po tom, ako som ukončila. Nešlo vám zariadenie. Dobre. Tak nech sa páči.
Lipšic, Daniel, poslanec NR SR (2015-04-22):
Viete čo? Ja už, ak ešte niektorí poslanci SMER-u takéto konanie obhajujú, ak takéto konanie obhajujú, lebo hovoria, že bývalá manželka išla robiť následne pre Širokého, tak to považujem za, naozaj za ľudskú žumpu. A považoval som za ľudskú žumpu pána poslanca Martvoňa, odkedy to urobil, predvčerom alebo kedy. Lebo to už je naozaj veľké zúfalstvo. Veľké zúfalstvo. Ak to z vás ešte niektorí podporujú a tolerujú, tak ste potom na jednakej úrovni. To hovorím veľmi otvore. Veľmi otvorene. (Reakcia z pléna.) Pán poslanec Martvoň, buďte ticho, teraz hovorím ja. Takže toľko k tomu. To je akože čisté zúfalstvo, ale aj akože taká až sociálna idiocia.
Mihál, Jozef, podpredseda vlády a minister práce, sociálnych vecí a rodiny SR (2011-09-13):
Ďakujem, pán predseda. Vážené panie poslankyne, vážení páni poslanci, vážení prítomní, vládny návrh ústavného zákona, ktorým sa mení a dopĺňa ústavný zákon č. 357/2004 o ochrane verejného záujmu pri výkone funkcií verejných funkcionárov, sa predkladá za účelom realizácie koncepcie reformy daňovo-odvodového systému. V súlade s tým zákon obsahuje nevyhnutné zmeny súvisiace s úpravou príjmu zo závislej činnosti obsiahnutou vo vládnom návrhu zákona o úprave príjmu zo závislej činnosti. To je zákon o superhrubej mzde, o ktorom sme pred chvíľkou rokovali. Tu však ide o ústavný zákon, preto tento ústavný zákon nemôže byť ako ďalší článok pripojený k návrhu zákona o úprave príjmu zo závislej činnosti a je potrebné o ňom rokovať a schváliť ho osobitne ako ústavný zákon. Vecnou podstatou veci je to, že ak sa príjmy zamestnancov zvyšujú, zjednodušenie povedané koeficientom 1,34 z dôvodu prenosu odvodov zamestnávateľa na zamestnanca, tak je potrebné týmto koeficientom 1,34 urobiť úpravy v rôznych ďalších zákonoch, v rôznych ďalších parametroch a tu práve ide o to, aby sa limity k príjmu, pri ktorých sa podávajú majetkové priznania a tak ďalej verejných funkcionárov, takisto príslušným spôsobom zvýšili. Čiže ja si dovolím apelovať na vašu zodpovednosť. Ak sa schváli zákon o superhrubej mzde, je, odporúčam podporiť aj ústavný zákon, o ktorom práve hovoríme, pretože ak by sa tak nestalo, tak by to de facto znamenalo, že sa sprísnia podmienky pre podávanie majetkových priznaní a podobne pre verejných funkcionárov. Čiže je to na vás, aby ste túto úpravu naozaj korektne prijali a nehľadali za tým ani žiadne politikárčenie a ani nič iné. Ďakujem.
Ďuriš Nicholsonová, Lucia, podpredsedníčka NR SR (2017-10-18):
V rozprave teraz vystúpi pán poslanec Heger.
Blaha, Ľuboš, podpredseda NR SR (2024-04-23):
Pán poslanec Pavel Ľupták
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 131 poslancov, za 131. Konštatujem, že sme schválili návrh novely zákona č. 39/2007 Z. z. o veterinárnej starostlivosti . Ospravedlňujem sa, pri minulom hlasovaní som si nevšimol procedurálny návrh pani poslankyne Zemanovej, nech sa páči. Prosím, zapnite mikrofón pani poslankyni Zemanovej.
Matovič, Igor, podpredseda vlády a minister financií SR (2021-07-01):
Pán poslanec, vláda Slovenskej republiky prijala na svojom ostatnom rokovaní opatrenia, ktoré majú za cieľ obmedziť šírenie nových, oveľa nákazlivejších variantov koronavírusu. Na základe nového cestovateľského semaforu sa pri vstupe na územie Slovenskej republiky nebude posudzovať epidemická situácia v krajine, z ktorej osoba prichádza, ale to, či je táto osoba zaočkovaná alebo nie. Vstup na územie Slovenskej republiky bude teda umožnené len osobám, ktoré sú buď plne zaočkované a od podania poslednej dávky uplynulo najmenej 14 dní. Osoby, ktoré nie sú zaočkované, sa budú musieť pred vstupom povinne registrovať v aplikácii eKaranténa, v ktorej uvedú presnú adresu 14-dňovej izolácie. Zároveň sa na hraniciach zavedú policajné kontroly, ktoré budú dôsledne kontrolovať plnenie podmienok pre vstup na územie Slovenskej republiky. Na základe prijatia vyššie uvedených prísnych opatrení, ktorých dodržiavanie bude dôsledne vymáhané, bude možné vykonávať kontroly dodržiavania domácej izolácie, ktorú bude možné ukončiť po obdržaní negatívneho výsledku PCR testu. Pán poslanec, opäť mi je ľúto, že v takomto duchu predkladáte otázku a očakával by som to skôr od vašich kolegov, tuto fašistov z prvých dvoch lavíc, ktorí tu nie sú prítomní, ktorí potrebujú silou-mocou byť zaujímaví a strašiť ľudí nejakou štátnou karanténou. Veľmi dobre viete, ak by ste si prečítali a pozreli informácie, že vôbec vláda neuvažuje o štátnej karanténe, napriek tomu ľudí strašíte štátnou karanténou. Je to nezodpovedné, je to populistické a veľmi ma to mrzí. Nech sa páči, vaša doplňujúca otázka.
Krajčí, Marek, poslanec NR SR (2017-12-13):
Jofo, aj sa sa pridávam ku všetkým. Som veľmi rád, že tvoja politická kariéra pokračuje, a s ľútosťou konštatujem, že tí najskúsenejší z nás odchádzajú, ale odchádzajú ďalej, aby slúžili ľuďom iným spôsobom, ako sa im slúži tu z opozičných lavíc. A ja som hovoril, že verím, že budeš ozaj dobrý župan, a dokázal si to aj v tomto príhovore. Si integritný človek a sa veľmi teším na všetky nové veci, ktoré sa aj vďaka tebe podaria ďalej aj v tej žilinskej, aj v tej trnavskej župe a nielen v trnavskej župe, ale na celom Slovensku pohnúť k lepšiemu. Ešte raz veľká vďaka.
Dubovcová, Jana, poslankyňa NR SR (2012-02-03):
... osobitne o treťom bode s návrhom neschváliť.
Pellegrini, Peter, predseda NR SR (2024-02-08):
Prosím, prezentujme sa a hlasujme o bode 254 druhého pozmeňujúceho návrhu pána poslanca Galka. (Hlasovanie.) Prítomných 128, za 17, proti 77, zdržalo sa 33, nehlasoval 1 poslanec. Bod sme neschválili.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 142 poslancov, za 83, proti 1, zdržalo sa 58. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Blaha, Ľuboš, podpredseda NR SR (2023-11-16):
Ako ďalší sa do rozpravy prihlásil pán poslanec Viliam Tankó, nech sa páči.
Kamenický, Ladislav, poslanec NR SR (2012-10-24):
Druhý procedurálny návrh podal poslanec Sulík, aby sa Národná rada Slovenskej republiky uzniesla podľa § 73 ods. 3 písm. a) na tom, že vráti návrh zákona jeho navrhovateľovi na dopracovanie. Dajte, prosím, o tomto návrhu hlasovať.
P. Hrušovský, predseda NR SR: (2004-12-02):
(Hlasovanie.) 139 prítomných, 99 za, 1 proti, 39 sa zdržalo. Schválili sme návrh. Pristúpime k tretiemu čítaniu o vládnom návrhu zákona o dohľade nad finančným trhom. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy. Nie. Vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru...
Laššáková, Jana, podpredsedníčka NR SR (2013-12-04):
Pán poslanec Martvoň.
V. Veteška, podpredseda NR SR: (2007-05-17):
(Hlasovanie.) Prítomných 140, za 140, proti 0, zdržalo sa 0, nehlasovalo 0. Konštatujem, že sme schválili. Nech sa páči, ďalšie hlasovanie uveďte.
Majorová Garstková, Jana, poslankyňa NR SR (2022-10-21):
Vážený pán predsedajúci, ďakujem pekne za slovo. Spolu s mojimi kolegami predkladáme novelu zákona č. 544/2002 o Horskej záchrannej službe. Cieľom návrhu je najmä zrýchliť a zefektívniť záchrannú činnosť vykonávanú Horskou záchrannou službou zavedením oprávnenia využívať prevádzkové a lokalizačné údaje GSM zariadenia osoby v tiesni, ktorá je nezvestná. Návrhom zákona sa má taktiež znížiť počet horských oblastí a majú sa tiež zabezpečiť lepšie podmienky pre zabezpečenie materiálno-technického vybavenia príslušníkov Horskej záchrannej služby. V rámci novely teda navrhujeme, navrhujeme vypustiť tri horské oblasti z pôsobnosti Horskej záchrannej služby, ďalej navrhujeme medzi úlohy Horskej záchrannej služby zahrnúť aj pokyny týkajúce sa bezpečnosti osôb v horskej oblasti, upravujeme možnosť použitia príjmov získaných za poskytnutie týchto služieb na úhradu nákladov spojených so záchrannou činnosťou a s obstaraním materiálno-technického vybavenia, jeho údržbou a prevádzkovaním, súvisiaceho so záchrannou činnosťou, a zároveň tu vkladáme nový bod Lokalizácia z dôvodu možnosti vyhľadávania osôb v tiesni, ktorá je nezvestná. Rada by som viac povedala v rozprave, do ktorej sa hlásim ako prvá. Ďakujem.
Glenda, Tibor, poslanec NR SR (2013-03-13):
Pani predsedajúca, pozmeňovací návrh zo spoločnej správy sme neschválili. Ďalšie pozmeňujúce návrhy neboli. Mám splnomocnenie gestorského výboru odporučiť hlasovať o tom, že prerokovaný návrh zákona prerokujeme v treťom čítaní ihneď.
Kažimír, Peter, podpredseda vlády a minister financií SR (2012-12-05):
Ďakujem veľmi pekne. Myslím si, že pán poslanec Hlina veľmi jasne uviedol podstatu svojho pozmeňujúceho návrhu. A za predkladateľa podporujem prijatie tohto návrhu. Čo sa týka pozmeňujúceho návrhu predneseného pánom poslancom Duchoňom, chcem vysvetliť, že podľa dnes platného zákona pri kontrole elektronických registračných pokladníc sa mohli využívať kontrolóri finančnej správy v počte 1 500, ak bude prijatý tento pozmeňujúci návrh, zvyšujeme počet týchto kontrolórov na 9 460. To znamená, každý, kto bude mať služobný preukaz pracovníka finančnej správy, či už je daniar alebo colník, bude môcť kontrolovať výstupy z registračných pokladníc, čiže zvyšujeme počet kontrolórov o 8 000. A bol by som veľmi rád, keby to verejnosť zaregistrovala a zaregistrovali to všetci majitelia reštaurácií a všetkých zariadení, kde sa registračné pokladnice používajú, pretože garantujem, že týchto 8 000 kontrolórov navyše bude v uliciach cítiť. Ďakujem veľmi pekne. (Potlesk.)
Laššáková, Jana, podpredsedníčka NR SR (2013-11-27):
Ďakujem pekne, pán spravodajca, zaujmite miesto určené pre spravodajcov. Otváram rozpravu. Do rozpravy som dostala písomnú prihlášku od pána poslanca Poliačika. Nech sa páči, pán poslanec, máte slovo.
Laššáková, Jana, podpredsedníčka NR SR (2014-11-08):
... povedali ste, povedali ste, prišli ste za mnou, že na dve minúty budete mať vystúpenie. Toto je chlapské slovo?!
Fico, Robert, predseda vlády SR (2017-09-07):
Pán poslanec, ďakujem pekne. Ja som bol veľmi rád, že táto téma rezonuje a ona musí rezonovať a musíme pripraviť verejnosť na odpovede na otázky, ktoré jadro alebo hlbšia integrácia so sebou prinesie. Jediné, čo vás chcem poprosiť, nesmieme sa báť. Môžme sa zľaknúť, ako hovorí jeden klasik, ale nesmieme sa tejto témy v žiadnom prípade báť. V každom prípade ďakujem za záujem o túto tému. (Potlesk.)
Kaščáková, Renáta, poslankyňa NR SR (2019-10-18):
Reagujem na pani Milanovú, ktorá presne toto hovorila vo svojom príspevku, že ide o predvolebný ťah. Ja to duplikujem (reakcie z pléna), potvrdzujem. To znamená, že nejde o nič iné, iba o to, aby... (Prerušenie vystúpenia predsedajúcim.)
Danko, Andrej, predseda NR SR (2016-09-06):
Prosím, prezentujme sa a hlasujme. (Hlasovanie.) Prítomných 145 poslancov, za 140 poslancov, zdržali sa 5 poslancovi. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz prosím povereného člena výboru pre financie a rozpočet poslanca Petra Náhlika, aby uviedol hlasovanie o bode 5 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon o cenných papieroch (tlač 181). Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 181.)
E. Vestenický: (2009-06-03):
Záver Orbánovho vystúpenia sprevádzal búrlivý potlesk, súhlasný pokrik pochvaly, ale nie preto, že už končil, akoby civilizovaný človek, dokonca aj politik očakával, ale ako prejav súhlasu s obsahom jeho vystúpenia. Ako môžu ľudia demokratického štátu dovoliť takéto vystúpenia? Ako môžu ešte aj tlieskať, zároveň presviedčať svetovú verejnosť o svojich dobrých mierumilovných úmysloch? Vrátane vás! Žiaľ, tento pán Orbán má vo svojom politickom programe bežné vystupovanie na verejnosti so šovinistickými cieľmi. Určite sa pamätáte, ale myslím si, že aj načo takúto otázku kladiem, keď v roku 2005 vyhlásil v prejave na území rumunského Sedmohradska, citujem: „V prípade nášho víťazstva budeme žiadať o vytvorenie autonómie na územiach, kde žijú Maďari. Som presvedčený, že sa to dá presadiť aj v rámci Európskej únie.“ Aký si bol už vtedy istý, že ju zmanipuluje. A vy sa ho zastávate, vy chcete odpútavaním pozornosti, žonglovaním so slovami, bezočivým obviňovaním iných maskovať obsah jeho vystúpenia a jeho záverov. Prosím vás, spamätajte sa! Len tak mimochodom, už ste zabudli na vystúpenie vášho súkmeňovca Duraya z roku 1992 na kongrese Együttélés? To je ten potenciál, o ktorom som hovoril na začiatku svojej poznámky. (Potlesk.)
Danko, Andrej, podpredseda NR SR (2023-12-14):
Pán poslanec Valášek. Nie je v sále, stráca poradie. Pani poslankyňa Gažovičová.
Glváč, Martin, podpredseda NR SR (2019-02-05):
Vyhlasujem všeobecnú rozpravu za skončenú. Pýtam sa, či chce zaujať v záverečnom slove niekto stanovisko. Pani ministerka, nech sa páči.
Hrnčiar, Andrej, podpredseda NR SR (2019-09-11):
Ďakujem. Dávam slovo spoločnému spravodajcovi z výboru pre financie a rozpočet poslancovi Igorovi Federičovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Danko, Andrej, predseda NR SR (2019-11-28):
Pán poslanec Baránik.
Osuský, Peter, poslanec NR SR (2020-07-07):
Ďakujem pekne, pán predsedajúci. No, rozhodne si nemyslím, že si môžem trúfnuť považovať sa čo i len za malého ekonomického experta, ale to, čo poviem, je chvála jednoduchosti. Pred mnohými rokmi si dal ktosi tú prácu a analyzoval európsku normu o, v boji s roztočmi. Roztoče, možno viete, sa vyskytujú v prírode, postihujú napríklad aj ľudí z mojej oblasti dermatológie, vyvolávajú napríklad svrab. Ale roztoče boli kedysi neregulované v Európe, ale každá krajina mala svoju normu pre tento problém. A potom sa začali regulovať. Prvá norma bola tvorená 19-tisíc slovami a tá, ktorú testoval ten autor toho článku, už bola tvorená 37-tisícami slovami. Pričom sa roztoče nezmenili nejako dramaticky, len norma rástla. A to je v duchu toho grafu, ktorý tuná proti vôli expredsedu Danka ukazoval minister hospodárstva. A druhá vec, Slovensko má, ako vieme, biedne výsledky v chápaní tlačeného textu, ba dokonca aj hovoreného slova. V tomto zmysle je dobrý taký zákon a taká norma, ktorú ten človek, ktorý sa ňou má riadiť, pochopí aj bez podpory hordy právnikov, ktorí mu to vysvetľujú. A ako svetlý zjav takejto normy uvediem okrem Biblie hádam to najveľkolepejšie, čo vzniklo z rúk a hlavy ľudí, Ústavu Spojených štátov. Keď si pozrieme na veľkosť, rozsah toho textu a na to, že za dvesto rokov potreboval minimum doplnkov a opráv, tak to je ukážka, ako majú vyzerať zákony.
Figeľ, Ján, podpredseda NR SR (2014-06-27):
Ďakujem pekne, pani kolegyňa. Dámy a páni, v súlade s § 73 zákona o rokovacom poriadku ako spravodajca za výbor pre financie a rozpočet prednášam správu k uvedenému návrhu zákona. Tento návrh spĺňa náležitosti podľa rokovacieho poriadku a podľa legislatívnych pravidiel pre tvorbu zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. A preto vychádzajúc z oprávnení, ktoré pre spravodajcu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, ústavnoprávny výbor a výbor pre sociálne veci. Za gestorský navrhujem Výbor Národnej rady pre financie a rozpočet a odporúčam, aby predmetný návrh zákona výbory prerokovali do 4. septembra 2014 a následne gestorský výbor do 8. septembra 2014. Pani podpredsedníčka, prosím, otvorte rozpravu k uvedenému návrhu zákona.
Zmajkovičová, Renáta, podpredsedníčka NR SR (2014-06-05):
Ďakujem, pán minister. Pán poslanec, chcete doplňujúcu otázku položiť? Nech sa páči.
Hort, Milan, podpredseda NR SR (2011-09-08):
Pán minister, budete reagovať? Nech sa páči.
Laurenčík, Milan, podpredseda NR SR (2020-11-25):
S reakciou na faktické poznámky pán poslanec Milan Mazurek.
Ňarjaš, Erik, poslanec NR SR (2020-07-14):
Ďakujem pekne za slovo. Pán Kamenický, všetci máme záujem o tento zákon, no nepotrebujeme sa prezentovať v rozprave, nakoľko máme jasný a kladný postoj. Vaša vláda peniaze míňala v časoch dobrých na vaše sexi projekty a míňala krížom-krážom. A teda nemáme vytvorené dostatočné rezervy, o čom vieme, ktoré nám teraz chýbajú naozaj ako soľ. Obsah rozpočtu je podľa mňa absolútne zrozumiteľný a zodpovedný a plne nášho ministra podporujem. Ďakujem.
Grendel, Gábor, podpredseda NR SR (2021-12-09):
Ďakujem, pán premiér. To boli všetky otázky, ktoré boli adresované vám. Teraz budeme pokračovať odpoveďami členov vlády na otázky poslancov. Prvá otázka je opäť od pána poslanca Martina Čepčeka na ministra zdravotníctva Vladimíra Lengvarského a znie: „Pán minister, opakovane ste verejne vyhlásili, že“ – citujem – „táto vláda nezavedie povinné očkovanie. Už je pripravené v paragrafovom znení. Znamená to, že odstúpite z funkcie?“
P. Hrušovský, predseda NR SR: (2004-05-27):
(Hlasovanie.) 125 prítomných, 96 za, 29 sa zdržalo. Návrh sme schválili. Ďalší návrh, pani poslankyňa. M. Demeterová, poslankyňa: Ďalej by ste, pán predseda, mali dať hlasovať o bode 5.
Vaľová, Jana, poslankyňa NR SR (2014-09-09):
Ďakujem veľmi pekne. Ja sa vrátim k podstate zákona, ktorý prerokúvame, pretože spomeniem iba jedinú vetu, ktorú povedal pán kolega Matovič, a to je, že ideme dávať vianočné príspevky alebo robíme niečo s vianočnými príspevkami pred komunálnymi voľbami. No musím povedať, že absolútne to nie je pravda. Veď my sme vianočné príspevky zaviedli v roku 2006. A keď si pamätám, tak aj pán poslanec Matovič bol vo vláde, ktorá nezrušila tieto vianočné príspevky, rovnakým spôsobom, a ich upravovala, rovnakým spôsobom to zahrnula do svojho volebného programu tak, ako sme to zahrnuli my. Takže nechápem teraz, o čom sa bavíme. A prečo hovoríme o skrátenom legislatívnom konaní? Samozrejme, že naposledy sme upravovali, zvyšovali sme v roku 2013 z pôvodných 66,39 eur na súčasných 75 eura, o 8,61 eura, a teraz opätovne zvyšujeme maximálnu sumu na 87,26 eur. To znamená, že ešte robíme, aj koeficient bodu meníme vo vzorci výpočtu vianočného príspevku a prispievame tým, ktorí majú nižšie dôchodky. Ja sa pýtam, to je účelové, ak robíme zákon pre sociálnu, aby aj Sociálna poisťovňa mala dosť času na prerátane týchto dôchodkov, na pretransformovanie týchto dôchodkov a do 2. decembra vlastne musia mať tieto veci hotové? Tak, prosím vás pekne, nespájajme veci, ktoré chceme možno v prejave nejakým spôsobom účelovo vypichnúť, ale bavme sa o podstate zákona. A ja hovorím, že vianočné dôchodky sme schválili v roku 2006, a nezrušila ich ani vláda Ivety Radičovej. Podobným spôsobom ich valorizovala a podobným spôsobom ich musela predkladať tuná do Národnej rady, aby sa vedeli tieto veci pripraviť, aby boli hotové v decembri, kedy už vlastne potom tieto dôchodky treba vyplácať. Takže žiadna účelovosť, ale normálne pragmaticky založená vec, ktorú je potrebné urobiť pre obyvateľov a pre to, aby Sociálna poisťovňa ich aj mohla uspokojiť počas Vianoc. Ďakujem pekne.
Laurenčík, Milan, podpredseda NR SR (2021-05-28):
Na faktické poznámky bude teraz reagovať pán poslanec Marián Viskupič, nech sa páči.
Grendel, Gábor, podpredseda NR SR (2021-12-09):
Pán poslanec, žiadate si? Áno? Nech sa páči, doplňujúca otázka.
P. Hrušovský, predseda NR SR: (2004-03-11):
Teraz pristúpime k odpovediam členov vlády na otázky poslancov, ktoré položili jednotlivým ministrom. Poprosím teraz pána ministra zdravotníctva Rudolfa Zajaca, aby odpovedal na otázku pani poslankyne Sabolovej, ktorá sa pýta: „Kedy budú k dispozícii transformačné zákony na pripomienkovanie poslancom NR?“ Nech sa páči, pán minister.
Kotleba, Marian, poslanec NR SR (2019-09-12):
Rasťo, dobre si to povedal, si myslím, aj keď niektoré veci by som ja možno povedal inakšie, však hádam ešte bude možnosť, ale spomenul si taký termín, že farmaceutická loby. Ja si myslím, že to nie je loby, ale čistá mafia. A, žiaľ, táto farmaceutická mafia má zastúpenie aj v radoch Národnej rady Slovenskej republiky. A potom to tak vyzerá, že prichádzajú zákony, ktoré v skutočnosti neriešia potreby a problémy ľudí, ale potreby a záujmy ekonomických kruhov v radoch tejto farmaceutickej mafie, ktorá presne tak, ako povedal bývalý prezident Kiska, povyšuje, povyšuje tie ekonomické záujmy nad ľudské práva. Lebo práve Kiska povedal, že teda ľudské práva nemôžu byť povýšené nad ekonomické záujmy. Tu to vidíme, tu to vidíme realizované v praxi a je to, najsmutnejšie na tom je teda to, že sa to má vykonávať na tých najmenších deťoch, na tých detičkách, ktoré proste v nikom nenájdu väčšiu oporu ako vo svojich rodičoch. Ale nie, štát ide rozhodovať. Musíte a keď sa nezaočkujete, nejdete do škôlky. Ja si myslím, že ak sa niečo blíži k totalite, tak je to presne toto a je skutočne dôležité, aby sme to nenechali len tak potichu prejsť a aby sme bili do tých, ktorí to predložili, čo najviac. Možno sa v nich to svedomie ozve.
Suja, Miroslav, poslanec NR SR (2021-03-18):
Ďakujem za reakciu Edovi. Viete, ja mám takú skúsenosť. Firma z Košíc vykupovala pozemky pre štát pod líniovú stavbu, dajme tomu, v diaľnici Detve. A ľudí zastrašovala, že ak to nepredajú pod alebo za nejakú cenu, ktorú určila, tak im to vyvlastníme akože štát. Toto si myslím, že sa nemôže stávať. Alebo ak budeme takto pristupovať ako štát, lebo ľudia to neberú na firmu, ale berú na ten štát. A na tom tá firma zarábala. Takže to je jedna vec. A druhá vec je, oni vykúpili len presne pod tú stavbu a, poviem príklad, tým majiteľom ostal z jednej strany dva a pol metra pás a z druhej strany meter a pol. Ten nekúpili. Nevyužiteľný pozemok, nič na ňom nemôžu robiť. Ja si myslím, že pri tak veľkej investícii už je to najmenej kúpiť takéto malé zbytky, nedochádza k deleniu parciel a zbytočne nevyvoláme vášne u tých majiteľov. Ale aj tak by som rád získal odpoveď na tie otázky od pána ministra. Ďakujem.
Šimečka, Michal, podpredseda NR SR (2024-02-13):
Ďakujem pekne. Pán poslanec Dostál s reakciou na faktickú.
Ďuriš Nicholsonová, Lucia, podpredsedníčka NR SR (2016-10-26):
Pani poslankyňa Grausová, nech sa páči.
Šeliga, Juraj, podpredseda NR SR (2021-02-05):
Ďakujem. Prezentujme sa, prosím, a hlasujme. (Hlasovanie.) Prítomných 118, za 88, proti nikto, zdržalo sa 30, hlasovali všetci prítomní. Konštatujem, že sme schválili vládny návrh novely zákona č. 385/2000 Z. z. o sudcoch a prísediacich. Ďakujem pekne. To bolo posledné hlasovanie. Pán poslanec Žiak – procedurálny návrh. Nech sa páči.
Škopová, Anežka, poslankyňa NR SR (2024-01-19):
Ďakujem za slovo, pán predsedajúci. Vám, pani poslankyňa Nash, ďakujem za váš prejav. Za posledné dni sme tu mali možnosť počuť mnoho argumentov a faktov, ktoré jasne dokazujú, že skrátené legislatívne konanie je v tomto prípade neoprávnené, či už je to podmienka porušovania ľudských práv, hrozba hospodárskych škôd, či ohrozenie bezpečnosti. Naplnenie ani jednej z týchto podmienok nebola vládna koalícia schopná preukázať. A tak môžem bez výčitiek poznamenať, že vláda Roberta Fica porušuje zákon a rokovací poriadok, len aby v zrýchlenom legislatívnom procese pretlačila tento zákon na ochranu zločincov. Áno, na ochranu zločincov, pretože to najlepšie vystihuje zmeny, ktoré sú tam navrhované. Ide napríklad o znižovanie trestných sadzieb, zmeny v hraniciach výšky škôd a rozširovanie možností na udeľovanie podmienečného trestu. Nehovoriac o tom, že mnoho skutkov nebude po prijatí týchto zmien stíhaných, pretože už nebudú trestným činom. Tento vládny návrh zrušiť špeciálnu prokuratúru, predstavuje vážny zásah do demokratických inštitúcií a právneho štátu. Demokratické inštitúcie by mali byť základom našej slobody, nemôžeme ich meniť svojvoľne, musia byť pevné ako skala odolávajúca všetkých nepriaznivým podmienkam. Ich zrušenie by nemalo byť motivované osobnými záujmami tých, ktorí sú pri moci. Napriek tomu stále sme tu, pretože bojujeme o právny štát a o to isté bojujú ľudia na námestiach. Ďakujem.
Hrušovský, Pavol, podpredseda NR SR (2011-05-19):
Páni poslanci, prezentujme sa a hlasujme o návrhu, tak ako ho predložil predseda výboru a spoločný spravodajca pán poslanec Janiš. (Hlasovanie.) 144 prítomných, 80 za, 63 sa zdržalo, 1 nehlasoval. Návrh sme schválili. Teraz vás poprosím, pán poslanec, aby ste predložili Národnej rade návrhy hlasovaní k prerokovávanému vládnemu návrhu zákona o poskytovaní dotácií na obstaranie náhradných nájomných bytov . Návrh prerokovávame ako tlač 318. Nech sa páči, máte slovo.
Budaj, Ján, minister životného prostredia SR (2022-10-20):
Ďakujem pekne, pán predsedajúci, ochotne som prišiel, chápem tieto ťažkosti. Chcem predložiť vládny návrh zákona, ktorým sa mení a dopĺňa zákon č. 414/2012 o obchodovaní s emisnými kvótami a o zmene a doplnení niektorých zákonov v znení neskorších predpisov. Ide o zákon, ktorý je rovnako ako v každom štáte EÚ základným nástrojom na nákladovo efektívne znižovanie emisií skleníkových plynov v priemysle, energetike a aj v leteckej doprave. Je to trhový nástroj, kde sa časť kvót prideľuje bezodplatne a časť si musia účastníci systému kupovať. Cieľom návrhu zákona je prispôsobiť systém obchodovania s emisnými kvótami skleníkových plynov v Únii pre štvrté obchodovateľné obdobie, ktoré začalo v roku 2021 a skončí v roku 2030; konkrétne prispôsobiť náš domáci zákon zmenám, ktoré boli prijaté v európskych vykonávacích a delegovaných aktoch v rokoch 2019 a 2020. Dovolím si upozorniť, že tento návrh zákona nemá nič spoločné s pripravovanými zmenami v systéme obchodovania v rámci balíka ´Fit for 55´ a ani nemá, priamo nemení obchodovanie alebo delenie financií, ako sa diskutuje v rámci Envirofondu. Vážený pán predseda, pán predsedajúci Národnej rady, vážené panie poslankyne, páni poslanci, verím, že vládny návrh posuniete svojím súhlasom do druhého čítania.
Laurenčík, Milan, podpredseda NR SR (2021-12-07):
Pán poslanec Miroslav Suja s faktickou poznámkou.
Kollár, Boris, predseda NR SR (2023-03-28):
Ďakujem pekne. Je, prosím, všeobecný súhlas? (Súhlasná reakcia pléna.) Áno, ďakujem pekne, uvedené sme preložili. Ja som chcel dať procedurálny návrh, ale mi bolo povedané, že už to nebude dlho trvať, takže nemusíme to otvárať. Chcel som predĺžiť rozpravu, ale... (Reakcia z pléna.) Áno. Ale z klubu OĽANO som sa dozvedel, že to už nebude trvať, takže ideme ďalej. Ešte jeden procedurál – pán poslanec Čekovský.
F. Mikloško, poslanec: (2008-07-03):
Pán Mečiar, nedá sa povedať k vystúpeniu, ktoré trvalo vyše hodiny, veľa, pretože to sa nedalo stihnúť. Len také drobnosti. Ak pán Palko ako námestník federálnej informačnej služby dal sledovať nacionalistov, tak vy buďte spokojný, vás nedal sledovať, vy ste boli zarytý federalista. Vy ste boli mimo obliga, to sledovali iných. (So smiechom.) Čítali ste tu rozkaz, nepovedali ste, že to bolo od ministra Sachera, ktorý bol ministrom vnútra do júna 1990, ale prosím, to už také drobnosti sa stanú. Nepovedali ste autora toho príspevku o tom, ako sme vás mali likvidovať alebo niekto z koalície vás mal likvidovať, opozícia vás mala likvidovať. Ja by som len navrhol, aby sme porovnali písací stroj tohto príspevku, tohto písania a s písacím strojom, na ktorom si písal Gaulieder to vzdanie sa mandátu. Bolo by zaujímavé, či to nie je ten istý stroj. 600 mil. dolárov, ktoré nám dal Sörös, to je pekná suma, 600 mil. korún, 20 mil. dolárov je 600 mil. korún, pokiaľ sa pamätám, nie 3 miliardy, jak ste povedali. To je pekná suma, škoda, že sa aj nám niečo neušlo, možno aj my by sme mali nejakú Elektru. Tu hovorí kolegyňa, že ušlo.... (Prerušenie vystúpenia časomierou.)
Kuffa, Štefan, poslanec NR SR (2013-09-18):
Ďakujem za slovo, vážená pani podpredsedníčka. Presne je to tak, pán kolega, nie je kým napĺňať ten rozpočet. Ostávajú tu len tí, ktorí z neho čerpajú, ale chýbajú nám tí, ktorí by aj plnili tento rozpočet, a v tom je veľký problém. Naozaj, nie sú tuná vytvorené priaznivé podmienky v tejto našej krajine, aby mladým ľuďom, aj tí, ktorí skončili, absolventi škôl, či už začali podnikať, ale aby tu mohli pracovať. Tí, ktorí tu zostávajú, tak naozaj len narážajú na kopec problémov. Málo sa to hovorí, ale práve mladí ľudia, absolventi škôl sú tou skupinou rizikovou, veľakrát diskriminovanou, ktorí majú problém zamestnať sa. Ak chcú podnikať a možno zaradiť sa do systému podnikateľskej sféry, tak narážajú len na kopec problémov a byrokracie. Štát je ten, ktorý je povinný vytvárať tuná podmienky na to, aby sa tu dalo slušne žiť. Nechcem hovoriť komfortne, ale slušne žiť. Nemôže to byť tak, že budeme okrádať tých, ktorí sú chudobní. Je to také úžernícke a veľmi neseriózne. Tí, čo ostávajú, ako kolega si to spomínal, veľakrát zostávajú v takej apatii až rezignácii. A ja si kladiem veľakrát otázku, že kam smeruje táto naša krajina? Kým sa bude napĺňať tento rozpočet? Budú tu ešte v budúcnosti takéto správy? Samozrejme, všetko pramení aj z tých morálnych postojov a našich konaní, ktoré tuná je. Myslím si, že aj po tej včerajšej noci nie sme takým dobrým svetlým príkladom, ktorý by boli hodní nasledovať. Poslanec má byť vzorom vo všetkom.
Ňarjaš, Erik, poslanec NR SR (2020-11-24):
Termín je na 17.00 dnes.
Laššáková, Jana, podpredsedníčka NR SR (2014-02-13):
Pán poslanec Sulík, nech sa páči, máte slovo.
I. Radičová, ministerka práce, sociálnych vecí a rodiny SR: (2005-12-13):
Účelom tohto zákona je posilniť komplexnosť právnej úpravy bezpečnosti a ochrany zdravia a hlavne znížiť neúčelnú zaťaženosť dotknutých právnických osôb a fyzických osôb. Ustanovujú sa v zákone základné podmienky na bezpečnosť a ochranu zdravia pri práci, ďalej, všeobecné zásady prevencie bezpečnosti a ochrany zdravia pri práci, ale aj povinnosti zamestnávateľov v tejto oblasti. Veľmi presne sa definujú aj povinnosti a možnosti zástupcov zamestnancov vrátane odborov. Zákon upravuje tiež rekondičné pobyty, požiadavky na zabezpečenie bezpečnosti stavieb, pracovných priestorov, pracovných prostriedkov a pracovných postupov. Ustanovujú sa podmienky na vydávanie a odoberanie oprávnení, osvedčení a preukazov na vykonávanie vybraných činností a oprávnení. Vládny návrh zákona vytvára predpoklady potrebné na transformáciu právnej formy z príspevkovej na akciovú spoločnosť organizácie Technická inšpekcia. Do vládneho návrhu zákona sú premietnuté časti ustanovení smernice Rady 89/391/EHS a taktiež rozhodnutia Európskeho súdneho dvora. V tejto oblasti som sa pristavila pri tom, lebo toto bolo predmetom rokovania minulý týždeň na Rade ministrov v Bruseli kde, ako viete, neprišlo k dohode. V súvislosti s navrhovanou právnou úpravou sa zároveň článkami novelizuje zákon č. 455/1991 Z. z. o živnostenskom podnikaní a zákon Národnej rady Slovenskej republiky č. 145/1995 Z. z. o správnych poplatkoch a zároveň Zákonník práce. Ďakujem veľmi pekne.